**Α΄ ΠΡΟΣΔΙΟΡΙΣΜΟΙ ΤΟΠΟΥ**

Ο προσδιορισμός του τόπου εκφέρεται γενικά με εμπρόθετη αιτιατική ή αφαιρετική. Ειδικότερα έχουμε και τις εξής περιπτώσεις:

1. **Στάση σε τόπο**
Η στάση σε τόπο δηλώνεται:

* με τοπικά επιρρήματα (ibi, hic, illic)
* με την πρόθεση in + αφαιρετική (in Italiā)
* με απλή γενική ή αφαιρετική

**Απλή γενική**, όταν έχουμε ονόματα πόλεων (ή μικρών νησιών) α΄και β΄ κλίσης ενικού αριθμού.

**Απλή αφαιρετική**, όταν έχουμε όνοματα πόλεων (ή μικρών νησιών) α΄και β΄ κλίσης πληθυντικού αριθμού ή γ΄κλίσης οποιουδήποτε αριθμού.

π.χ. sum Romae, sum Ephesi, sum Athenis, sum Carthagine

*Σημείωση:
Χρησιμοποιείται απλή αφαιρετική για τη δήλωση του τόπου, όταν ο τόπος έχει μπροστά του προσδιορισμό και κυρίως το επίθετο****totus****και την αντωνυμία****ipse****.

π.χ. totis castris, ipsa Romā*

2. **Κίνηση προς τόπο**
Η κίνηση προς τόπο δηλώνεται:

* με τις προθέσεις in, ad + αιτιατική
* με απλή αιτιατική, όταν έχουμε όνοματα πόλεων (ή μικρών νησιών).

π.χ. eo in Asiam, eo in Italiam, eo Romam, eo Carthaginem

3. **Κίνηση από τόπο**
Η κίνηση από τόπο δηλώνεται:

* με τοπικά επιρρήματα (inde, illuc, quo)
* με τις προθέσεις ab, ex, de + **αφαιρετική**
* με απλή **αφαιρετική**, όταν έχουμε όνοματα πόλεων (ή μικρών νησιών).

π.χ. venio ex Asiā, venio ab Italiā, venio Romā, venio Carthagine

***σημείωση 1****: Τρεις τύποι του ουσιαστικού****domus****χρησιμοποιούνται επιρρηματικά ως προσδιορισμοί του τόπου:****domi****= στο σπίτι, στην πατρίδα (στάση σε τόπο) [αρχ. οἴκοι]****domum****= στο σπίτι, στην πατρίδα (κίνηση σε τόπο) [αρχ. οἴκαδε]****domo****= από το σπίτι, από την πατρίδα (απομάκρυνση) [αρχ. οἴκοθεν]****σημείωση 2****: Στο κείμενο 34 υπάρχει εμπρόθετος προσδιορισμός της στάσης σε τόπο με όνομα πόλης (in Literno). Στη συγκεκριμένη περίπτωση δηλώνεται όχι η πόλη, αλλά η ευρύτερη περιοχή, όπου βρισκόταν η έπαυλη του Σκιπίωνα.*

**Β΄ ΠΡΟΣΔΙΟΡΙΣΜΟΙ ΧΡΟΝΟΥ**

Ο χρόνος δηλώνεται με τους εξής τρόπους:

1. με **επιρρήματα** (postea, iam, tum, nunc, deinceps, mox, diu, semper).
Τα επιρρήματα **post** και **ante** συνοδευόμενα από **αφαιρετική του μέτρου ή της διαφοράς** δηλώνουν το πόσο μετά ή πόσο πριν συνέβη κάτι.
π.χ. paulo post = λίγο αργότερα [23], paucis ante diebus = πριν από λίγες μέρες
2. με **εμπρόθετουςπροσδιορισμούς**
π.χ. post victoriam = μετά τη νίκη [29], ante tertium diem = πριν από 3 ημέρες [25]
3. με **χρονικές προτάσεις**
4. με **χρονικές μετοχές**
5. με **πλάγιες πτώσεις**.

Πιο συγκεκριμένα:

* με απλή **αφαιρετική** για να δηλωθεί το **πότε** έγινε κάτι. π.χ. quodam die = κάποια μέρα [25]
* με απλή **αιτιατική** για να δηλωθεί το **πόση** διάρκεια είχε. π.χ. paucos menses = για λίγους μήνες [28]
* με απλή **αφαιρετική** για να δηλωθεί το μέσα σε πόσο χρόνο ή ύστερα από πόσο χρόνο έγινε κάτι.
π.χ. **quo** Carthago deleta est = κατά τη διάρκεια του οποίου η Καρχηδόνα καταστράφηκε [25]